2024 m. kovo 19 d. Wojewódzki Sąd Administracyjny we Wrocławiu (Lenkija) pateiktas prašymas priimti prejudicinį sprendimą byloje E. T. / Dyrektor Izby Administracji Skarbowej we Wrocławiu
(Byla C-213/24, Grzera1 )
Proceso kalba: lenkų
Prašymą priimti prejudicinį sprendimą pateikęs teismas
Wojewódzki Sąd Administracyjny we Wrocławiu
Šalys pagrindinėje byloje
Pareiškėja: E. T.
Kita proceso šalis: Dyrektor Izby Administracji Skarbowej we Wrocławiu
Prejudiciniai klausimai
1.    Ar Direktyvos [2006/112]1 nuostatos, visų pirma jos 2 straipsnio 1 dalis ir 9 straipsnio 1 dalis, turi būti aiškinamos taip, kad asmuo, kuris parduoda nekilnojamąjį turtą, anksčiau nenaudotą ekonominei veiklai, pavesdamas jį paruošti parduoti profesionaliam prekybininkui, kuris po to, kaip šio asmens įgaliotasis atstovas, atlieka kelis organizuotus veiksmus, siekdamas jį padalyti ir parduoti už didesnę kainą, savarankiškai vykdo ekonominę veiklą?
2.    Ar Direktyvos [2006/112] nuostatos, visų pirma jos 9 straipsnio 1 dalis, turi būti aiškinamos taip, kad kiekvienas iš bendrai veikiančių sutuoktinių atskirai turi būti laikomas savarankiškai vykdančiu ekonominę veiklą?
____________
1 Šios bylos pavadinimas išgalvotas. Jis neatitinka jokios bylos šalies tikrojo vardo, pavardės ar pavadinimo.
1 2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006, p. 1).